bæredygtige boliger til Lisbjerg | Byggeplads.dk
Gå til hovedindhold
Abonnér
Nyhedsbrev
Kontakt
Om www.byggeplads.dk
Forside
Søgefelt
Søg på sitet
Byggeplads.dk
Magasinet Gulv
Office+Design
Nyheder
Produktnyt
Byggerier
Temaer
Partnere
Messer
bæredygtige boliger til Lisbjerg
27. januar 2022 - 16:12 i Boliger, Bæredygtighed
​​​​​​​CASA har købt byggefelt B10 i Lisbjerg udenfor Aarhus for at skabe en helt ny bydel med fokus på bæredygtighed, fællesskaber og mangfoldighed
CASA har købt byggefelt B10 i Lisbjerg udenfor Aarhus for at skabe en helt ny bydel med fokus på bæredygtighed, fællesskaber og mangfoldighed. Bydelen kommer til at rumme mere end 100 boliger, når den står klar i 2024.
CASA er godt i gang med at forvandle det aarhusianske landkort. På den gamle trælast tæt på Godsbanen bygger CASA et helt nyt bolig- og erhvervsområde med fokus på genanvendelse og bæredygtighed. Lidt udenfor Aarhus kommer der også snart gang i byggekranerne. CASA har nemlig købt byggefelt B10 i Lisbjerg for at udvikle det til et helt nyt bæredygtigt boligområde med 100+ lejligheder og rækkehuse.
"Lisbjerg er et af Danmarks største udviklingsområder lige nu, som fuldt udbygget kommer til at rumme 25.000 indbyggere og flere tusind arbejdspladser. Vi er glade for at være med i udviklingen fra dag ét og har store ambitioner for projektet. Vi starter lokalplanprocessen op i foråret og forventer at gå i jorden i sommeren 2023," siger Torben Modvig, CEO i CASA.
Bæredygtige boliger med fokus på fællesskab
Det nye byområde udvikles i samarbejde med Norconsult arkitekter og består i det fremlagte forslag af tre gårdrum, der er samlet som et trekløver med en grøn kile som stilk. De tre gårdrum forbindes med et loop af stiforbindelser. Derudover vil der blive etableret et fælles bytorv, hvor der kan afholdes loppemarkeder, fællesspisning eller sommerfester. Boligerne bliver certificeret med DGNB-Guld og vil blive bygget med materialer, som let kan tages ned og genbruges.
Det endelige projekt udformes i samarbejde mellem CASA, Norconsult og Aarhus kommune.
Mangfoldige boformer
Det kommende boligområde får ikke kun fokus på bæredygtighed. Selve udformningen af den nye bydel skal også designes til at fremme naboskab og samvær mellem beboerne. Hvert enkelt gårdrum skal have sit eget tema, så man bliver inspireret til at besøge de andre gårdrum og lære nye folk at kende.
"Området designes med en mangfoldighed af bæredygtige boformer, der bliver blandet på kryds og tværs, så børnefamilier, seniorer og unge studerende kan finde et hjem i samme område. Byrummene er indrettet, så der kan opstå tilfældige møder mellem naboerne, der fremmer fællesskab. Vi glæder os til at få skabt endnu en inspirerende bydel i Aarhus," slutter Torben Modvig.
Lokalplanprocessen starter i foråret 2022. Der er byggestart i sommeren 2023 og forventes færdigt i efteråret 2024.

Se også
Nyheder og events
Dansk biogas sparer erstatter russisk gas for mia. af kr.
Nyt værktøj viser, hvordan dansk byggeri kan leve op til Paris-aftalen
Nordeuropas største byggeri på skruefundamenter
Byggesystem analyseres af eksperter i cirkulært byggeri
Skive-firma parat med bæredygtigt træbeton
Rockwool får nye produktspecifikke miljøvaredeklarationer
Køreplade af affaldsplast fra havet
Klimakravene vil forandre byggebranchen markant
Frøslev Træ udvikler miljøvenligt alternativ til trykimprægnering
Designstudie får verdens første brintproducerede fliser
Send dine pressemeddelelser og nyheder til [email protected]
* skal udfyldes
E-mail adresse *
Fornavn
Efternavn
Har du noget
at fortælle byggebranchen?
Udnyt de mange fordele et partnerskab med www.byggeplads.dk kan give din virksomhed
Læs mere her
Log på din partnerkonto
Navne
Anton Nørgaard 60 år
partner04.01.2022
75 år med solafskærmning
Ny afdelingsleder i Dansk Boligbyg a/s, Horsens
Rambøll ansætter ny direktør for Miljø og Sundhed i Danmark
Se flere navne ...
Om Byggeplads.dk
Byggeplads.dk er et førende specialmagasin inden for byggeri, arkitektur og indretning med en enestående præsentation af byggerier i Danmark. Læs mere …
Magasinet Byggeplads.dk er et stærkt marketingværktøj. Magasinet udkommer seks gange om året og ses af over 12.000 beslutningstagere i byggebranchen. Med en annonce i Byggeplads.dk kommer du i direkte kontakt med dine potentielle kunder. Læs mere …
Besøg også ...
Interesserer du dig for indretning? Så besøg Office+Design
Er du helt rundt på gulvet? Så besøg Magasinet Gulv
Læs mere om vores kurser i byggejura på Byggekurser.dk
Byggeplads.dk
Hugin Media ApS
Huginsvej 2b
3400 Hillerød
Telefon: +45 4817 0078
CVR: 26991412
[email protected]
Copyright © 2020 Hugin Media ApS